4.9. Spegelvending
| 4. Transformasjonsverktøya |

### 4.9. Spegelvending

Figur 13.123. Symbolet for «spegelvending» i verktøykassa

Verktøyet «spegelvend» blir brukt for å spegelvende lag eller utval horisontalt eller vertikalt.

#### 4.9.1. Aktivering

Du kan hente fram dette verktøyet anten

- frå biletmenyen via Verktøy → Transformeringsverktøya → Spegelvend,

- ved å klikke på verktøysymbolet i verktøykassa

- eller med tastatursnarvegen Shift + F.

#### 4.9.2. Valtastane (normalinnstillinga)

Ctrl

  Ctrl skifter mellom horisontal og vertikal spegelvending.

#### 4.9.3. Innstillingar

Figur 13.124. Innstillingane for spegelvending

Normalt blir innstillingane for det valde verktøyet vist under verktøykassa. Dersom dette ikkje er tilfelle, kan du få tilgang til dei frå biletmenyen via Vindauge → Dialogvindauge → Verktøyinnstillingar som vil opne verktøyinnstillingane for det aktive verktøyet.

Spegelvend

  | Notat
  Sjå felles innstillingar for transformeringsverktøya.

Venderetning

  Bestemmer om normalinnstillinga skal vere å vende horisontalt eller vertikalt. Du kan bytte om på valet med valtasten Ctrl.

4.8. Perspektiv |  | 5. Fargeverktøya