16.5. Basisk I
| 16. Alfa til logo filtra |

### 16.5. Basisk I

#### 16.5.1. Oversyn

Figur 16.349. Eksempel på bruk av filteret «Basisk I»

Filteret brukt

Dette filteret legg ein fargeovergangseffekt med skygge og bakgrunn til alfalaget i det aktive laget.

| Åtvaring
Storleiken på biletet blir alltid sett til den same som det aktive laget.

Filteret, som er utvikla frå skriptet «Basisk I» (Fil → Hent inn → Logoar → Basisk I i biletmenyen), teiknar den ønskte teksten over bakgrunnen med ein fargeovergangseffekt og slagskygge:

Script-Fu-skriptet «Basisk I»

Du kan reprodusere effekten ved å bruke blandeverktøyet med desse innstillingane:

- Modus: Multipliser

- Fargeovergang: FG til BG (RGB) der forgrunnen er kvit og bakgrunnen svart

- Forskyving: 20

- Form: Radial

- Utjamning: Avkryssa

#### 16.5.2. Aktivering

Du har tilgang til filteret frå biletmenyen via Filter → Alfa til logo → Basisk I

#### 16.5.3. Innstillingar

Figur 16.350. Innstillingar for filteret «basisk I»

Bakgrunnsfarge

  Denne fargen blir brukt til å fylle bakgrunnslaget laga av filteret. Forvalet er sett til kvit, men du kan klikke på fargeruta for å velje ein annan farge.

Tekstfarge

  Namnet skriv seg frå det originale logoskriptet. I filteret blir denne fargen, som er forvald til blå (6,6,206), brukt for å farge inn alfakanalen før fargeovergangseffekten blir lagt til.

16.4. Alien-Neon |  | 16.6. Basisk II