5.3. Feilkonsollen
| 5. Andre dialogar |

### 5.3. Feilkonsollen

Feilmeldingar er ein logg over eventuelle feil som har oppstått medan GIMP køyrer. Meldingane her er meir fyldige enn dei du får via «GIMP-melding». Du kan lagra heile loggen eller deler av han for seinare bruk.

#### 5.3.1. Aktivering

Dette er ein dialog som kan limast inn i andre dialogvindauge. Sjå nærare om dette i Del 2.3, “Dialogar og samlevindauge”.

Du har tilgang til dialogvindauget

- frå biletmenyen via Vindauge → Dialogvindauge → Feilkonsoll

- eller frå fanemenyen i ein annan dialogmeny ved å klikke på fanen og velje Legg til fane → Feilkonsoll

#### 5.3.2. Dialogen «Feilmeldingar»

Figur 14.72. Dialogvindauget «Feilmeldingar»

Slett feila

  Trykk denne for å slette feilloggen.

  | Åtvaring
  Du kan ikkje «Angre» denne handlinga.

Lagra alle feil

  Trykk på denne for å lagra heile loggen. Du kan lagra deler av loggen ved å markere ønskt område med musepeikaren, eller ved å halde nede Shift-tasten medan du flytter deg rundt i teksten med Piltastane og lagra bare det merka området med å trykke Shift-tasten.

  Det vil dukke opp eit dialogvindauge, Lagra feilloggen til fil, der du kan velje namn og plassering på loggfila:

  Figur 14.73. Dialogvindauget «Lagra feillogg til fil»

| Tips
Du kan også finne desse funksjonane i fanemenyen for ein dialog ved å klikke på symbolet eller i lokalmenyen som kjem fram når du høgreklikkar i dialogvindauget.

5.2. Dialog for utstyrstatus |  | 5.4. Eksportere fil