5.9. Posterisering
| 5. Fargeverktøya |

### 5.9. Posterisering

Dette verktøyet blir brukt til å redusere talet på fargar i eit lag eller utval og likevel bevare karakteristikken i originalbiletet.

#### 5.9.1. Aktivering

Du kan hente fram dette verktøyet anten

- frå biletmenyen via Verktøy → Fargeverktøya → Posterisering eller Fargar → Posterisering

- ved å klikke på symbolet i verktøykassa dersom verktøyet er installert der. (Installeringa er forklart i Del 5.1, “Verktøydialogen”.

#### 5.9.2. Innstillingar

Figur 13.160. Innstillingane for verktøyet «posterisering»

Talet på fargenivå

  Ved hjelp av glidebrytaren, eller innskrivingsboksane, kan du bestemme talet på fargenivå (2 - 256) som skal brukast i kvar av RGB-kanalane for å beskrive det aktive laget. Sluttresultatet blir ein kombinasjon av desse nivåa. Set du nivået til 3, vil dette gi 23 = 8 fargar i det ferdige biletet.

Førehandsvising

  Dersom denne er avkryssa, kan du sjå endringane direkte på biletet.

#### 5.9.3. Eksempel

Figur 13.161. Eksempel på bruk av «posterisering»

Dette biletet bruker fire fargenivå. Histogrammet viser desse fire nivåa og 10 fargar inkludert svart og kvit.

5.8. Kurver |  | 5.10. Mindre metning