4.9. Mosaikk
| 4. Forvrengningsfiltra |

### 4.9. Mosaikk

#### 4.9.1. Oversyn

Figur 16.55. Eksempel på bruk av filteret «mosaikk»

Originalbiletet

Eksempel på bruk av filteret «mosaikk»

Dette filteret deler det aktive laget eller det aktive utvalet opp i mosaikkfliser som blir skilde med fuger. Flisene blir litegrann oppheva for å forsterka mosaikkverknaden.

#### 4.9.2. Aktivering

Du har tilgang til filteret frå biletmenyen via Filter → Forvrengningar → Mosaikk

#### 4.9.3. Innstillingar

Figur 16.56. Innstillingane for filteret «Mosaikk»

Førehandsvising

  Førehandsvisinga syner endringane i biletet etter kvart som du endrar parametra. Endringane blir ikkje lagt inn i biletet før du trykker på knappen OK. Førehandsvisinga viser bare ein del av biletet dersom biletet inneheld eit utval. (Gjeld ikkje alle oppsett). Ikkje bruk førehandsvisinga aktivt dersom datamaskinen jobbar sakte.

Flisform:

  Desse vala skulle vere sjølvforklarande, og bestemmer grunnforma for flisene:

  Ruter

    Firkanta fliser

  Heksagon

    Sekskanta fliser

  Åttekantar og kvadrat

    Ei blanding av åttekanta og firkanta fliser

  Trekantar

    Lager trekanta fliser

Flisstorleik

  Bestemmer relativ storleik på flisoverflatene frå 5,0 til 100,0.

Flishøgde

  Bestemmer den tilsynelatande høgda på flisene frå 5,0 til 100,0 pikslar.

Fugebreidde

  Dette er avstanden mellom flisene.

Flisordning

  Denne glidebrytaren bestemmer frå 0,0 til 1,0 kor einsarta flisene skal vere. Med verdien sett til 1 vil dei fleste flisene ha same form og storleik. Med verdien 0 vil flisene få tilfeldig storleik, og ofte også noe tilfeldig utsjånad.

Lysretning

  I utgangspunktet er lyset sett til å kome frå øvre, venstre hjørne (135°). Dette kan du forandre etter behov med denne glidebrytaren.

Fargevariasjon

  Kvar flis har bare ein farge. Dermed blir også talet på fargar i biletet redusert. Med denne glidebrytaren kan du auke fargemengda i biletet lite grann.

Kantutjamning

  Dette valet glatter ut kantane på flisene.

Fargegjennomsnitt

  Dersom det ikkje er merka av for dette valet, vil originalteikninga vere synleg på flisene. Er det merka av for denne funksjonen, vil kvar flis få gjennomsnittsfargen for området flisa dekker.

Tillat deling av fliser

  Gjer at flisene kan delast i fleirfarga område for å gi betre fargeovergangar i bilete med mange detaljar.

Ruglete overflate

  Dette valet gir flisene ei ruglete overflate.

FG/BG-belysning

  Gjer at flisene blir belyste med forgrunnsfargen i verktøykassa, medan skyggene får farge frå bakgrunnen. Også fugene får bakgrunnsfargen.

4.8. Linsefeil |  | 4.10. Avistrykk