5.4. Innfarging
| 5. Fargeverktøya |

### 5.4. Innfarging

Innfagingsverktøyet omformar det aktive laget eller det aktive utvalet slik at det kan minne om eit svart/kvitt-bilete sett gjennom farga glas. Biletet blir først omforma til gråtoner som deretter blir gjort om til sjatteringar i ønskt farge. Du kan for eksempel bruke dette til å lage ein «sefiaeffekt» i biletet. Innstillingane følgjer HSV-fargemodellen

#### 5.4.1. Aktivering

Du kan hente fram dette verktøyet på to måtar:

- frå biletmenyen via Verktøy → Fargeverktøya → Innfarging eller Fargar → Innfarging,Fargar → Kurver,

- eller ved å klikke på symbolet i verktøykassa dersom verktøyet er installert der. (Installeringa er forklart i Del 5.1, “Verktøydialogen”).

#### 5.4.2. Innstillingar

Figur 13.134. Dialogvindauget for innfargingsverktøyet

Førehandsinnstillingar

  Du kan lagre fargeinnstillingane i biletet ved å klikke på knappen Legg instillingane i favorittar () og hente dei tilbake ved å velje i Førehandsvalde

  Trykk på symbolet for å opna denne menyen:

  Figur 13.135. Menyen for førehandsval

  som lar deg Importere innstillingar frå fil eller Eksportere innstillingar til fil og gir deg tilgang til dialogvindauget for å handtere lagringane:

  Figur 13.136. Dialogvindauget for å handtere lagra innstillingar

Vel farge

  - Kulør: Ved hjelp av glidebrytaren, eller skriveboksen, kan du velje kuløren frå HSV-fargesirkelen (0 - 360). Normalinnstillinga er sett til 180.

  - Metning: Ved hjelp av glidebrytaren, eller skriveboksen, kan du velje metning på ein skala frå 0 til 100. Normalinnstillinga er sett til 50.

  - Lysverdi: Ved hjelp av glidebrytaren, eller skriveboksen, kan du velje lysverdi på ein skala frå 0 til 100. Normalinnstillinga er sett til 0.

Førehandsvising

  Dersom denne er aktivert, kan du sjå endringane direkte i biletet.

5.3. Kulør og metning |  | 5.5. Lysstyrke-Kontrast