13.10. Rutenett
| 13. Teiknefiltra |

### 13.10. Rutenett

#### 13.10.1. Oversyn

Figur 16.303. Eksempel på bruk av filteret

Originalbiletet

Eksempel på bruk av filteret «Rutenett»

Dette filteret teiknar eit rutenett på biletet. Du kan bestemma `linjebreidde`, `avstand`, `forskyving` og ulike fargar for linjene og krysningspunkta for linjene. I utgangspunktet bruker filteret forgrunnsfargen i verktøykassa som linjefarge.

| Tips
Dersom du set linjebreidda til 0, vil bare krysspunkta vere synlege som små kryss.

#### 13.10.2. Aktivering

Du har tilgang til filteret frå biletmenyen via Filter → Teikningar → Mønster → Rutenett

#### 13.10.3. Innstillingar

Figur 16.304. Innstillingane for filteret «Rutenett»

Du kan setje verdiane for dei vassrette og loddrette linjene og for krysspunkta kvar for seg. Normalt er innstillingane for linjene låste saman for å gi eit symmetrisk resultat, men du kan klikka på lenkesymbolet for å opna låsen og t.d. bruke ulike fargar på linjene.

For noen av innstillingane kan du velje måleeiningar i nedtrekksmenyen.

Linjebreidde

  Bestemmer breidda på streken linjene eller symbola i krysspunkta blir teikna med.

Avstand

  Dette bestemmer avstanden mellom linjene i rutenettet. For Krysspunkta bestemmer dette parameteret kor stor del av innerdelen av krossen som skal vere utan farge.

Forskyving

  Bestemmer kor mykje rutenettet skal forskyvast i høve til øvre, venstre bilethjørne. For krysspunkta bestemmer dette parameteret armlengda på krossane.

Fargeveljarane

  Dersom du klikkar i desse boksane, vil du opna for ein fargeveljar som kan brukast for å bestemma fargen på linjene i rutenettet og for krysspunkta.

13.9. Diffraksjonsmønster |  | 13.11. Puslespel