2.2. Å legge til eit utval i eit eksisterande utval
| 2. Å lage og bruke utval |

### 2.2. Å legge til eit utval i eit eksisterande utval

Verktøya har ulike innstillingar som du kan setje opp. Du kan bestemme utvalsmodus for kvart av utvalsverktøya slik:

- I erstatt-modus vil det eksisterande utvale bli erstatta med det nye. Dette er den mest brukte modus.

- I legg-til-modus blir det nye utvalet lagt til det eksisterande utvalet. Du kan halde nede Shift-tasten for å setje utvalet i legg-til-modus.

- I trekk-frå-modus blir det nye utvalet trekt i frå det eksisterande utvalet. Du kan halde nede Ctrl-tasten for å setje utvalet i trekk-frå-modus.

- I snitt-modus blir det laga eit utval av det området som er felles for det nye utvalet og det eksisterande utvalet. Du kan halde nede tastane Shift og Ctrl samstundes for å setje utvalet i snitt-modus.

Figur 7.8. Å forstørre eit rektangelutval med lassoen

Biletet viser eit eksisterande rektangelutval. Vel lassoen, hald nede Shift-tasten og lag eit frihandsutval som inkluderer det eksisterande utvalet. Slepp opp museknappen og det nye områdetet blir inkludert i det eksisterande utvalet.

| Notat
For å arbeide meir nøyaktig kan du bruke snarmaska.

2. Å lage og bruke utval |  | 3. Snarmaske